***Výbor***

***Národnej rady Slovenskej republiky***

***pre pôdohospodárstvo a životné prostredie***

8. schôdza výboru

K číslu: 2518/2010

**31**

**U z n e s e n i e**

**Výboru Národnej rady Slovenskej republiky**

**pre pôdohospodárstvo a životné prostredie**

**z 18. novembra 2010**

k vládnemu návrhu zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov (tlač 97)

**Výbor Národnej rady Slovenskej republiky**

**pre pôdohospodárstvo a životné prostredie**

**A. s ú h l a s í**

s vládnym návrhom zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov s týmito pripomienkami:

**K čl. I**

1. V 1. bode v § 2 ods. 1 písm. b) sa slovo “Guadalope” nahrádza slovom “Guadalupe” a slovo “Guayana” sa nahrádza slovom “Guyana“.

Ide o gramatickú opravu oficiálnych názvov uvádzaného štátu a územia.

1. V 1. bode v poznámke pod čiarou k odkazu 1a) sa v prvej a druhej vete na konci pripájajú slová „v platnom znení (Ú. v. EÚ C 83, 30.3.2010)“.

Ide o doplnenie miesta uverejnenia citovaných zmlúv jednotným spôsobom.

1. 14. bod znie:

„14. V prílohe č. 1 sa slová „právnych aktov Európskych spoločenstiev a“ nahrádzajú          slovami „právne záväzných aktov“.“.

Ide o úpravu textu v súlade s názvom prílohy č. 1.

1. 15. bod znie:

„15. V prílohe č. 1 prvom až štvrtom bode sa na konci pripájajú slová „v znení smernice Rady 2010/12/EÚ zo 16. februára 2010 (Ú. v. EÚ L 50, 27.2.2010).“.“.

Ide o legislatívno-technickú úpravu uvádzania preberaného právneho aktu EÚ, ktorý mení a dopĺňa právny akt už uvedený v prílohe, a to jednotným zaužívaným spôsobom.

**B. o d p o r ú č a**

**Národnej rade Slovenskej republiky**

vládny návrh zákona, ktorým sa mení a dopĺňa zákon č. 106/2004 Z. z. o spotrebnej dani z tabakových výrobkov v znení neskorších predpisov **schváliť;**

**C. u k l a d á**

**predsedníčke výboru**

oznámiť stanovisko výboru k uvedenému vládnemu návrhu zákona predsedovi Výboru Národnej rady Slovenskej republiky pre financie a rozpočet.

Peter **Muránsky Mária S a b o l o v á**

overovateľ výboru predsedníčka výboru